title: Komission täytäntöönpanoasetus (EU) N:o 597/2013, annettu 19 päivänä kesäkuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Rogal świętomarciński (SMM))

text:
               25.6.2013

               FI

               Euroopan unionin virallinen lehti

               L 172/4

         KOMISSION TÄYTÄNTÖÖNPANOASETUS (EU) N:o 597/2013,
   annettu 19 päivänä kesäkuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Rogal świętomarciński (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen virkkeen,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti käsitellyt Puolan esittämän pyynnön, joka koski komission asetuksen (EU) N:o 1070/2008 (2) nojalla rekisteröidyn suojatun maantieteellisen merkinnän ”Rogal świętomarciński” eritelmän muutoksen hyväksymistä.

               (2)

               Pyyntö koski eritelmän muuttamista siten, että tuotteen painolle asetettua alarajaa alennetaan.

               (3)

               Komissio on tarkastellut kyseessä olevaa muutosta ja katsonut sen olevan perusteltu. Koska muutos on vähäinen, komissio voi hyväksyä sen ilman asetuksen (EU) N:o 1151/2012 50–52 artiklassa kuvattua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Rogal świętomarciński” eritelmä tämän asetuksen liitteen I mukaisesti.
   2 artikla
   Eritelmän pääkohdat esitetään konsolidoidussa yhtenäisessä asiakirjassa, joka on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä kesäkuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 290, 31.10.2008, s. 16.

      LIITE I
      Hyväksytään rekisteröidyn suojatun maantieteellisen merkinnän ”Rogal świętomarciński” eritelmän muutos seuraavasti:
      Rogal świętomarciński -tuotteen painon alarajaa on alennettu 150 grammaan, joten tuotteen paino on näin ollen 150–250 grammaa.
      Ehdotetun muutoksen taustalla ovat muutokset kuluttajien käyttäytymisessä; kevyemmälle tuotteelle on ollut jo pitkään kysyntää. Ruokailutottumukset ovat muuttuneet, ja rogal świętomarciński -leivonnaisen nykyistä kokoa pidetään liian suurena, varsinkin kun sitä nykyään leivotaan ja kulutetaan ympäri vuoden eikä vain Pyhän Martinuksen päivänä. Alentamalla tuotteen painon alarajaa lisätään kysyntää ja saadaan tuote kiinnostamaan laajempaa kuluttajakuntaa, ja samalla lisätään myös SMM-tuotteiden järjestelmän tunnettuutta.
      Rogal świętomarciński -tuotteen painon alentaminen ei millään tavalla vaikuta yhtenäisen asiakirjan 5.2 kohdassa kuvattuihin tuotteen erityispiirteisiin eikä sen makuun.
      Muutos merkitsee kuitenkin, että yhtenäisen asiakirjan 3.2 kohdassa oleva tuotteen kokoon liittyvä seuraava virke on poistettava: ”Se mahtuu neliöön, jonka sivut ovat noin 14 cm pitkät. Voisarvi on paksuimmasta kohdasta mitattuna noin 7 cm paksu ja leveimmästä kohdasta mitattuna noin 10 cm leveä.” Tämä on seurausta tuotteen sallittua painoa koskevasta muutoksesta, eikä tuotteen kokoa koskevia vaatimuksia ole sen vuoksi perusteltua pitää enää voimassa. Ja koska tuotteen painolle sallitaan näinkin suuri vaihtelu, tuotteen kokoa olisi vaikea määritellä muulla tavoin. Tämä johtuu myös valmistusmenetelmästä, sillä leipurit eivät pysty vaikuttamaan siihen, kuinka paljon taikina paisuu. On syytä korostaa myös, ettei tuotteen kokoa koskevien vaatimusten poistaminen millään tavoin vaikuta sen erityiseen muotoon, jota on noudatettava tuotteen painosta riippumatta.

      LIITE II
      KONSOLIDOITU YHTENÄINEN ASIAKIRJA
      Maantieteellisten merkintöjen ja alkuperänimitysten suojasta annettu neuvoston asetus (EY) N:o 510/2006 (1)

         ”ROGAL ŚWIĘTOMARCIŃSKI”

      EY-nro: PL-PGI-0105-01023-24.7.2012

         SMM (X) SAN ( )

      1.   Nimi

      ”Rogal świętomarciński”
      Nimi ”Rogal świętomarciński” (Pyhän Martinuksen voisarvi) täyttää neuvoston asetuksen (EY) N:o 510/2006 2 artiklan 2 kohdassa säädetyt vaatimukset. Sillä tarkoitetaan voisarvia, joita leivotaan Ison-Puolan (Wielkopolska) voivodikunnan pääkaupungissa Poznańissa ja eräissä lähikaupungeissa. Leivonnaisen nimi johtuu siitä, että näitä tietyllä tavalla täytettyjä voisarvia on ollut tapana leipoa ja syödä näillä seuduin Pyhän Martinuksen päivänä (11. marraskuuta).
      2.   Jäsenvaltio tai kolmas maa

      Puola
      3.   Maataloustuotteen tai elintarvikkeen kuvaus

      3.1   Tuotelaji

                  Luokka 2.4:

                  Leipomo-, konditoria-, makeis- ja keksituotteet

            3.2   Kuvaus 1 kohdassa nimetystä tuotteesta

      ”Rogal świętomarciński” on puolikuun muotoinen leivonnainen, joka on kuorrutettu ja jonka pinnalle on ripoteltu pähkinärouhetta. Leikkauspinta on ovaalinmuotoinen. Yksi voisarvi painaa 150–250 g. Pinta on väriltään tumman kullankeltainen tai vaaleanruskea. Sisältä taikina on kermanväristä, ja täytemassa on vaalean tai tumman beigeä. Paistettu leivonnainen on kimmoisa ja koostumukseltaan lehtevä. Leikkauspinta on huokoinen ja kerrokset erottuvat selvästi. Keskimmäisissä kierteissä on unikonsiementäytettä. Voisarven keskiosa on täytetty hieman kostealla unikonsiementäytteellä. Leivonnaisen makea, hieman mantelimainen maku ja tuoksu johtuvat valmistuksessa käytettävistä aineksista eli hiivataikinasta ja unikonsiementäytteestä
      3.3   Raaka-aineet

      ”Rogal świętomarcińskin” valmistukseen tarvitaan seuraavia raaka-aineita:

                  —

                  Taikina: vehnäjauhoa, margariinia, maitoa, munaa, sokeria, hiivaa, suolaa ja sitruuna-aromia.

                  —

                  Täyte: valkoisia unikonsiemeniä, sokeria, kakunmuruja, munamassaa, margariinia, rusinoita, pähkinöitä, sokeriliemeen säilöttyjä tai kandeerattuja hedelmiä (kirsikoita, päärynöitä, appelsiininkuorta) ja manteliaromia.

                  —

                  Muut ainekset / koristelu: kuorrutetta, pähkinärouhetta.

            Jauhojen sitkopitoisuuden on oltava yli 27 prosenttia. Sitko helpottaa taikinan kaulimista, ja sen ansiosta taikinaan saadaan sille tyypillinen lehtevyys, kun kerrosten väliin levitetään margariinia.
      3.4   Rehu (ainoastaan eläinperäiset tuotteet)

      —
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

                  —

                  hiivataikinan valmistus

                  —

                  voitaikinan valmistus

                  —

                  unikonsiementäytteen valmistus

                  —

                  voisarven täyttäminen ja muotoileminen

                  —

                  paistaminen

                  —

                  koristelu

            3.6   Viipalointia, raastamista, pakkaamista jne. koskevat erityiset säännöt

      —
      3.7   Merkintöjä koskevat erityiset säännöt

      Pyhän Martinuksen voisarvia saa myydä pakkaamattomina. Jos käytetään pakkausta, siinä oltava suojatun maantieteellisen merkinnän tunnus ja ilmaus ”Chronione Oznaczenie Geograficzne” (”suojattu maantieteellinen merkintä”).
      4.   Maantieteellisen alueen tarkka rajaus

      Poznańin kaupungin hallintoalue ja Poznańin piirikunta (powiat) sekä seuraavat Ison-Puolan voivodikunnan piirikunnat:
      Chodzież, Czarnków, Gniezno, Gostyń, Grodzisk, Jarocin, Kalisz (sekä piirikunta että kaupunki),
      Koło, Konin (sekä piirikunta että kaupunki), Kościan, Krotoszyn, Leszno (sekä piirikunta että kaupunki), Nowy Tomyśl, Oborniki, Ostrów, Piła, Pleszew, Rawicz, Słupca, Szamotuły, Śrem, Środa, Wągrowiec, Wolsztyn, Września
      5.   Yhteys maantieteelliseen alueeseen

      5.1   Maantieteellisen alueen erityisyys

      Leivonnaisen nimi ”Rogal świętomarciński” eli Pyhän Martinuksen voisarvi johtuu siitä, että näitä tietyllä tavalla täytettyjä voisarvia on ollut tapana leipoa ja syödä Pyhän Martinuksen päivänä (11. marraskuuta). Tapa on peräisin Poznańin kaupungista ja sen lähiympäristöstä.
      Pyhän Martinuksen päivää eli Martinpäivää on vietetty 1500-luvulta alkaen vuoden peltotöiden päättymisen kunniaksi. Poznańin pääkatu on nimetty Pyhän Martinuksen mukaan, ja pyhimyksen muistopäivää vietetään kaupungissa vuosittain koko kaupungin voimin.
      Pyhän Martinuksen voisarven maineen ovat luoneet Ison-Puolan voivodikunnan pääkaupungissa Poznańissa ja sen ympäristössä toimivat kondiittorit ja leipurit. He ovat valmistaneet tätä leivonnaista kaupungin asukkaille Pyhän Martinuksen päivänä jo 150 vuoden ajan. Poznańista perinne on levinnyt myös ympäröiviin piirikuntiin Ison-Puolan voivodikunnan alueella.
      Ajan myötä Pyhän Martinuksen voisarvia on alettu leipoa ympäri vuoden, mutta niitä leivotaan ja syödään erityisesti juuri Martinpäivän aikaan.
      5.2   Tuotteen erityisyys

      ”Rogal świętomarcińskin” erityispiirteet perustuvat niiden leipurien tietoihin ja taitoihin, jotka valmistavat tätä leivonnaista erityisen menetelmän mukaisesti. Tuotteen erityislaatu muodostuu sen ulkonäöstä, muodosta, mausta ja tuoksusta sekä täytteessä käytettävästä erityisestä raaka-aineesta, valkoisista unikonsiemenistä.
      Taikina on hiivalla kohotettu voitaikina. Hiivataikina kohotetaan ja jäähdytetään ja kaulitaan sen jälkeen margariinin kanssa, jolloin siitä syntyy voitaikina, josta saadaan paistettaessa mureita, lehteviä leivonnaisia. Reseptistä käytetään nimitystä ”kolme kertaa kolme”, koska kahteen kolmasosaan kaulitusta taikinalevystä sivellään margariinia, minkä jälkeen levy taitellaan kolmin kerroin niin, että saadaan kolme taikinakerrosta, joiden välissä on kaksi kerrosta rasvaa. Sitten taikina kaulitaan ja taitellaan vielä kaksi kertaa kolmeen osaan tai yhden kerran neljään osaan. Näin saadaan aikaan voitaikinalle ominainen lehtevyys.
      ”Rogal świętomarcińskin” erottaa muista makeista leivonnaisista erityisesti valkoisista unikonsiemenistä valmistettu täyte, johon on lisätty manteliaromia. Valkoiset unikonsiemenet ovat harvinainen ja harvoin käytetty raaka-aine.
      Tuotteen erityisominaisuudet perustuvat seuraaviin tekijöihin:

                  —

                  Lehtevä voitaikina, jonka valmistukseen käytetään vehnäjauhoa, margariinia, maitoa, munaa, sokeria, hiivaa, suolaa ja sitruuna-aromia.

                  —

                  Täyte valmistetaan nimenomaan valkoisista unikonsiemenistä, joihin lisätään sokeria, kakunmuruja, munamassaa, margariinia, rusinoita, pähkinöitä, sokeriliemeen säilöttyjä tai kandeerattuja hedelmiä (kirsikoita, päärynöitä, appelsiininkuorta) ja manteliaromia.

                  —

                  Taikinan taittelu ja täyttäminen unikonsiementahnalla sekä kuorrutus ja koristeleminen pähkinärouheella antavat leivonnaiselle sen ainutlaatuisen lopullisen muodon ja erityisen ulkonäön.

            Edellä lueteltujen ainesten ja erityisen ns. lehtitaikinan käyttö tekee leivonnaisesta poikkeuksellisen ja ainutlaatuisen tuotteen.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      ”Rogal świętomarcińskin” historia, valmistusperinne ja maine:
      ”Rogal świętomarcińskin” laantumaton suosio on jatkunut Poznańissa jo ainakin 150 vuoden ajan. Poznańin asukkaat ja tässä Wartajoen varrella sijaitsevassa kaupungissa käyneet vieraat yhdistävät leivonnaisen Pyhän Martinuksen juhlaan, jota vietetään 11. marraskuuta. Tuotteen maineesta todistavat monet legendat ja tarinat, joissa kerrotaan sen valmistuksen alkuvaiheista.
      Erään tarinan mukaan ensimmäisen ”Rogal świętomarcińskin” valmisti leipurimestari Józef Melzer, joka sai työnantajansa suostumaan siihen, että leipomossa leivottaisiin näitä voisarvia jaettavaksi kaupungin köyhille. Tarinan mukaan leipurimestari sai ideansa marraskuussa 1891 kuultuaan Pyhän Martinuksen seurakunnan papin Jan Lewickin saarnan, jossa tämä kehotti seurakuntalaisia kunnioittamaan seurakunnan suojeluspyhimystä, joka on myös leipurien suojeluspyhimys, osoittamalla lähimmäisenrakkautta kaupungin köyhiä kohtaan jollakin konkreettisella tavalla.
      Myös leivonnaisen muotoon liittyy oma tarinansa. Sen juuret juontuvat aikaan, jolloin Puolan kuningas Juhana III Sobieski voitti turkkilaiset Wienin edustalla. Vuonna 1683 kuningas Juhana III Sobieski sai joukkoineen haltuunsa useita Turkin lippuja, joissa on tunnuksena puolikuu. Siksi voiton kunniaksi leivotuista Pyhän Martinuksen voisarvista tehtiin puolikuun muotoisia. Toisen poznanilaisen tarinan mukaan muoto viittaa Pyhän Martinuksen hevoselta pudonneeseen hevosenkenkään.
      Vanhin tunnettu kirjallinen maininta Pyhän Martinuksen päivää varten leivotuista voisarvista löytyy Gazeta Wielkiego Księstwa Poznańskiego -nimisen sanomalehden (”Poznańin suurherttuakunnan sanomat”) numerosta, joka on päivätty 10. marraskuuta 1852. Kyseessä on kondiittori Antoni Pfitznerin ilmoitus (hän oli kolme vuotta aiemmin perustanut konditorialiikkeen Poznańiin Wrocławska-kadun varrelle):

         ”Huomenna torstaina saatavana täytettyjä voisarvia useaan eri hintaan A. Pfitznerin konditoriassa Wrocławska-kadulla”

      Nimitystä ”Rogal świętomarciński” käytettiin ensimmäisen kerran 11. marraskuuta 1860 julkaistussa lehti-ilmoituksessa.
      Toisen maailmansodan jälkeen Pyhän Martinuksen voisarvien valmistusperinnettä jatkoivat Poznańissa toimineet yksityiset konditoriat ja leipomot. Yritysten kansallistamisesta 3 päivänä tammikuuta 1946 annettu laki ei nimittäin koskenut käsiteollisuusyrityksiä. Näihin aikoihin muutettiin voisarvien täytteenä käytetyn massan koostumusta. Raaka-aineiden saatavuus oli heikko, eikä mantelimassan aineksia käytännöllisesti katsoen ollut saatavilla. Niinpä kondiittorit ja leipurit alkoivat käyttää täytteenä mantelimassan sijasta valkoisen unikon siemenistä tehtyä tahnaa.
      1960-luvulta lähtien sanomalehdissä on usein kerrottu, miten paljon Poznańissa on syöty marraskuun 11. päivän voisarvia. Näiden lähteiden ansiosta tiedämme nykyään, että voisarvien kulutus kasvoi 1960-luvun lopulla reilusta kymmenestä tonnista noin 42,5 tonniin vuonna 1969. Nykyään poznanilaiset tuottajat myyvät Pyhän Martinuksen päivänä keskimäärin 250 tonnia voisarvia, ja koko vuoden myynti on noin 500 tonnia.
      Pyhän Martinuksen voisarvesta on tullut Poznańin symboli, ja leivonnaisia tarjotaan esimerkiksi kaupungin virallisille vieraille. Vuonna 2004 Puolan matkailuliitto (Polska Organizacja Turystycna) myönsi tuotteelle palkinnon, jonka perusteluissa todetaan, että kyseessä on
      ”… perinteinen leivonnainen, jota leivotaan ainutlaatuisen reseptin mukaisesti vain Poznańissa Pyhän Martinuksen päivän kunniaksi…” Edellä esitetyt tiedot ovat osoitus tuotteen maineesta ja sen yhteyksistä Poznańiin ja koko lähiseutuun.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta)
      http://www.minrol.gov.pl/pol/Jakosc-zywnosci/Produkty-regionalne-i-tradycyjne/Zlozone-wnioski-o-rejestracje-Produkty-regionalne-i-tradycyjne/OGLOSZENIE-MINISTRA-ROLNICTWA-I-ROZWOJU-WSI-z-dnia-29-maja-2012-roku

         (1)  EUVL L 93, 31.3.2006, s. 12. Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012.


title: Komission täytäntöönpanoasetus (EU) 2015/2235, annettu 2 päivänä joulukuuta 2015, asetuksessa (EY) N:o 1187/2009 tarkoitetussa kiintiössä Dominikaaniseen tasavaltaan vietäviä tiettyjä maitotuotteita koskeviin vientitodistushakemuksiin sovellettavasta jakokertoimesta

text:
               3.12.2015

               FI

               Euroopan unionin virallinen lehti

               L 317/31

         KOMISSION TÄYTÄNTÖÖNPANOASETUS (EU) 2015/2235,
   annettu 2 päivänä joulukuuta 2015,
   asetuksessa (EY) N:o 1187/2009 tarkoitetussa kiintiössä Dominikaaniseen tasavaltaan vietäviä tiettyjä maitotuotteita koskeviin vientitodistushakemuksiin sovellettavasta jakokertoimesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   sekä katsoo seuraavaa:

               (1)

               Komission asetuksen (EY) N:o 1187/2009 (2) III luvussa olevassa 3 jaksossa vahvistetaan menettely, jonka mukaisesti myönnetään vientitodistukset Dominikaaniseen tasavaltaan vietäville tietyille maitotuotteille kyseistä maata varten avatussa kiintiössä.

               (2)

               Asetuksen (EY) N:o 1187/2009 29 artiklassa annetaan toimijoille mahdollisuus jättää vientitodistushakemuksia 1 ja 10 päivän marraskuuta välisenä aikana, jos kiintiössä on käytettävissä määriä kyseisen artiklan ensimmäisessä kohdassa tarkoitetun todistushakemusten jättöajan jälkeen.

               (3)

               Komission täytäntöönpanoasetuksen (EU) 2015/987 (3) 1 artiklassa säädetään, että jäljellä oleva määrä kiintiövuodelle 2015/2016 on 3 843 tonnia.

               (4)

               Kuluvan kiintiövuoden 2015/2016 jäljellä olevana aikana tapahtuvaa vientiä varten marraskuun 1 ja 10 päivän 2015 välisenä aikana jätetyt hakemukset koskevat määrää, joka on alhaisempi kuin käytettävissä oleva määrä. Tämän vuoksi on syytä asetuksen (EY) N:o 1187/2009 31 artiklan 3 kohdan neljännen alakohdan mukaisesti säätää jäljellä olevien määrien jakamisesta. Kyseistä jäljellä olevaa määrää koskevien vientitodistuksien myöntämisen edellytyksenä olisi oltava asianomaisen toimijan toimivaltaiselle viranomaiselle tekemä ilmoitus hyväksytyistä lisämääristä ja asianomaisten toimijoiden asettama vakuus,

         ON HYVÄKSYNYT TÄMÄN ASETUKSEN:
   1 artikla
   Hyväksytään vientitodistushakemukset, jotka on jätetty 1–10 päivänä marraskuuta 2015 kuluvan kiintiövuoden 2015/2016 jäljellä olevaa aikaa varten.
   Ensimmäisessä kohdassa tarkoitettuihin vientitodistushakemuksiin sisältyvät määrät asetuksen (EY) N:o 1187/2009 27 artiklan 2 kohdassa tarkoitetuille tuotteille kerrotaan kertoimella, joka on 1,175948.
   Vientitodistukset määrille, jotka ylittävät haetut määrät ja jotka jaetaan toisessa kohdassa tarkoitetun kertoimen mukaisesti, myönnetään toimijan viikon kuluessa tämän asetuksen julkaisemisesta antaman hyväksynnän jälkeen ja edellyttäen, että asetetaan vastaava vakuus.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä joulukuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 1187/2009, annettu 27 päivänä marraskuuta 2009, neuvoston asetuksen (EY) N:o 1234/2007 soveltamista koskevista yksityiskohtaisista erityissäännöistä maidon ja maitotuotteiden vientitodistusten ja vientitukien osalta (EUVL L 318, 4.12.2009, s. 1).

      (3)  Komission täytäntöönpanoasetus (EU) 2015/987, annettu 24 päivänä kesäkuuta 2015, asetuksessa (EY) N:o 1187/2009 tarkoitetussa kiintiössä Dominikaaniseen tasavaltaan vietäviä tiettyjä maitotuotteita koskeviin vientitodistushakemuksiin sovellettavasta jakokertoimesta (EUVL L 159, 25.6.2015, s. 51).


title: Komission täytäntöönpanoasetus (EU) N:o 484/2011, annettu 18 päivänä toukokuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Gönci kajszibarack (SMM))

text:
               20.5.2011

               FI

               Euroopan unionin virallinen lehti

               L 133/4

         KOMISSION TÄYTÄNTÖÖNPANOASETUS (EU) N:o 484/2011,
   annettu 18 päivänä toukokuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Gönci kajszibarack (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Unkarin hakemus nimityksen ”Gönci kajszibarack” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti ja mainitun asetuksen 17 artiklan 2 kohdan nojalla.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys on rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä toukokuuta 2011.

            Komission puolesta, puheenjohtajan nimissä

         Dacian CIOLOŞ

            Komission jäsen

      (1)  EUVL L 93, 31.3.2006, s. 12.

      (2)  EUVL C 247, 14.9.2010, s. 6.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      UNKARI
      Gönci kajszibarack (SMM)


title: Komission täytäntöönpanoasetus (EU) 2015/1799, annettu 5 päivänä lokakuuta 2015, tiettyjen tavaroiden luokittelusta yhdistettyyn nimikkeistöön

text:
                  8.10.2015

                  FI

                  Euroopan unionin virallinen lehti

                  L 263/14

            KOMISSION TÄYTÄNTÖÖNPANOASETUS (EU) 2015/1799,
      annettu 5 päivänä lokakuuta 2015,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
      sekä katsoo seuraavaa:

                  (1)

                  Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 5 päivänä lokakuuta 2015.

               Komission puolesta,

               puheenjohtajan nimissä

            Heinz ZOUREK

               Verotuksen ja tulliliiton pääosaston pääjohtaja

         (1)  EYVL L 256, 7.9.1987, s. 1.

         (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

         LIITE

                     Tavaran kuvaus

                     Luokittelu (CN-koodi)

                     Perusteet

                     (1)

                     (2)

                     (3)

                     Jauheen muodossa oleva tuote, joka on vähittäismyyntiä varten pakattu 300 grammaa tuotetta sisältävään muovirasiaan. Suositeltava päiväannos (10 g) koostuu seuraavista (milligrammaa):

                                                —

                                                aminohappoja (arginiinin ja sitrulliinin seos)

                                    5 200

                                                —

                                                C-vitamiinia (askorbiinihappona)

                                    500

                                                —

                                                L-tauriinia

                                    300

                                                —

                                                E-vitamiinia (D-alfa-tokoferyyliasetaattina)

                                    90

                                                —

                                                alfa-lipoiinihappoa

                                    10

                                                —

                                                foolihappoa

                                    0,4

                                                —

                                                sitruunamelissaa

                                    50

                                                —

                                                kalsiumia (CaCO3:na)

                                    66

                              Tuote sisältää myös pieniä määriä sitruunahappoa, sukraloosia ja piidioksidia.
                     Pakkausmerkinnän mukaan tuote on ihmisravinnoksi tarkoitettu ravintolisä, joka auttaa huolehtimaan kehosta ja tarjoamaan elinikäistä hyvinvointia.
                     Suositeltava päiväannos on 10 g (2 lusikallista).

                     2106 90 92

                     Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 30 ryhmän 1 lisähuomautuksen a alakohdan ja CN-koodien 2106, 2106 90 ja 2106 90 92 nimiketekstien mukaisesti.
                     Tuote on valmiste, joka esitetään ihmisravinnoksi tarkoitettuna lisäravinteena, joka sisältää vitamiineja ja aminohappoja.
                     Tuotetta ei ole tarkoitettu minkään sairauden diagnosointiin, hoitoon, parantamiseen tai estämiseen nimikkeessä 3004 tarkoitetulla tavalla. Vaikka se sisältääkin C- ja E-vitamiineja suositeltua päiväannosta huomattavasti enemmän, se ei täytä 30 ryhmän 1 lisähuomautuksen a alakohdan vaatimuksia. Sen vuoksi sitä ei voida luokitella CN-koodiin 3004.
                     Koska tuote on pakkauksessa, jossa on maininta, että se ylläpitää yleistä terveyttä tai hyvinvointia, kyseessä on muualle kuulumaton elintarvikevalmiste (ks. myös harmonoidun järjestelmän selitykset, nimike 2106, toisen kohdan 16 kohta).
                     Tuote on sen vuoksi luokiteltava CN-koodiin 2106 90 92 muuksi elintarvikevalmisteeksi.


title: Komission täytäntöönpanoasetus (EU) N:o 731/2014, annettu 2 päivänä heinäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               3.7.2014

               FI

               Euroopan unionin virallinen lehti

               L 196/1

         KOMISSION TÄYTÄNTÖÖNPANOASETUS (EU) N:o 731/2014,
   annettu 2 päivänä heinäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä heinäkuuta 2013.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MK

                  66,3

                  TR

                  56,1

                  XS

                  59,1

                  ZZ

                  60,5

                  0707 00 05

                  MK

                  34,9

                  TR

                  79,1

                  ZZ

                  57,0

                  0709 93 10

                  TR

                  103,4

                  ZZ

                  103,4

                  0805 50 10

                  AR

                  114,8

                  BO

                  136,6

                  TR

                  107,6

                  UY

                  127,1

                  ZA

                  120,1

                  ZZ

                  121,2

                  0808 10 80

                  AR

                  123,8

                  BR

                  97,9

                  CL

                  97,6

                  NZ

                  135,4

                  US

                  144,9

                  ZA

                  125,1

                  ZZ

                  120,8

                  0808 30 90

                  AR

                  75,9

                  CL

                  103,5

                  NZ

                  200,8

                  ZA

                  99,2

                  ZZ

                  119,9

                  0809 10 00

                  MK

                  88,5

                  TR

                  228,9

                  ZZ

                  158,7

                  0809 29 00

                  TR

                  347,6

                  ZZ

                  347,6

                  0809 30

                  TR

                  145,6

                  XS

                  54,4

                  ZZ

                  100,0

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 584/2011, annettu 17 päivänä kesäkuuta 2011 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Grana Padano (SAN))

text:
               18.6.2011

               FI

               Euroopan unionin virallinen lehti

               L 160/65

         KOMISSION TÄYTÄNTÖÖNPANOASETUS (EU) N:o 584/2011,
   annettu 17 päivänä kesäkuuta 2011,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Grana Padano (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1107/96 (2) nojalla rekisteröidyn suojatun alkuperänimityksen ”Grana Padano” eritelmän muutosten hyväksymistä.

               (2)

               Koska kyseessä eivät ole asetuksen (EY) N:o 510/2006 9 artiklassa tarkoitetut vähäiset muutokset, komissio julkaisi muutospyynnön mainitun asetuksen 6 artiklan 2 kohdan ensimmäisen alakohdan mukaisesti Euroopan unionin virallisessa lehdessä
                   (3).

               (3)

               Yritys Chäs & Co Käsehandel GmbH, Inhaber Urs Reichen, Grubenstr 39, 8045 Zürich, Sveitsi, on toimittanut komissiolle Sveitsin viranomaisten välityksellä vastaväitteen asetuksen (EY) N:o 510/2006 7 artiklan nojalla. Komissio pyysi 6 päivänä huhtikuuta 2010 päivätyllä kirjeellä asianomaisia osapuolia neuvottelemaan asiasta.

               (4)

               Koska kuuden kuukauden kuluessa on päästy yhteisymmärrykseen eritelmään tehtävistä vähäisistä muutoksista, komission olisi annettava päätös.

               (5)

               Edellä esitetty huomioon ottaen muutokset olisi hyväksyttävä ja muutettu yhtenäinen asiakirja julkaistava,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä I olevaa nimitystä koskevan eritelmän muutokset, jotka kuvataan liitteessä II.
   2 artikla
   Sovelletaan tämän asetuksen liitteessä II esitettyä yhtenäistä asiakirjaa.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä kesäkuuta 2011.

            Komission puolesta

         José Manuel BARROSO

            Puheenjohtaja

      (1)  EUVL 93, 31.3.2006, s. 12.

      (2)  EYVL 148, 21.6.1996, s. 1.

      (3)  EUVL C 199, 25.8.2009, s. 24.

      LIITE I
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3   Juustot

      ITALIA
      Grana Padano (SAN)

      LIITE II
      YHTENÄINEN ASIAKIRJA

         NEUVOSTON ASETUS (EY) N:o 510/2006

         ”GRANA PADANO”

         EY-asiakirjanumero: IT-PDO-0217-0011–26.7.2006

         SMM ( ) SAN (X)

      1.   Nimi

      ”GRANA PADANO”
      2.   Jäsenvaltio tai kolmas maa

      Italia
      3.   Maataloustuotteen tai elintarvikkeen kuvaus

      3.1   Tuotelaji (liitteen III mukaisesti)

                  Luokka 1.3 –

                  Juustot

            3.2   Kuvaus 1 kohdassa nimetystä tuotteesta

      Kova ja hitaasti kypsytetty juusto, jota valmistetaan ympäri vuoden ja käytetään sellaisenaan tai raasteena. Se tuotetaan osittain pinnalta kuoritusta raakamaidosta, jota tuottavien lehmien perusravinto koostuu tuore- tai säilörehusta. Maito lypsetään kahdesti päivässä, ja valmistukseen saadaan käyttää yhden lypsyn maitoa tai kahden lypsyn sekoitettua maitoa. Muoto on lieriönmuotoinen, kanta hiukan kovera tai melkein suora, tasaisilla pinnoilla hiukan kohollaan olevat reunat.
      Läpimitta on 35–45 cm ja kannan korkeus 18–25 cm, teknisistä tuotanto-olosuhteista johtuvin vaihteluin.
      Paino: 24–40 kg; kuori: kova ja sileä, paksuus 4–8 mm.
      Massa on kova, rakenne hienon kiteinen, lohkeava ja kolonmuodostus tuskin näkyvä. Rasvaa kuiva-aineesta on vähintään 32 %. Kuoren väri on tumma tai luonnollisen kullankeltainen, juustomassan väri on valkoinen tai oljenvärinen. Massan maku on hieno ja tuoksu hyvä.
      3.3   Raaka-aineet (ainoastaan jalostetut tuotteet)

      Lehmän raakamaito, luonnollinen hapate (maitohappobakteerit), vasikanjuoksute.
      Maito on peräisin kohdassa 4 rajatulla alueella kasvatetuista lehmistä.
      3.4   Rehu (ainoastaan eläinperäiset tuotteet)

      Lypsylehmien ravinto koostuu tuore- tai säilörehusta, ja sitä saavat lypsävät, ummessa olevat ja yli seitsenkuiset hiehot.
      Lypsylehmien ruokinta perustuu tiloilta tai suojatun alkuperänimityksen GRANA PADANO tuotantoalueelta saatuun rehuun.
      Päivittäisestä rehuntarpeesta ainakin 50 prosenttia on saatava rehusta, jossa karkearehun ja väkirehun välinen suhde on vähintään 1 kuiva-aineena ilmoitettuna.
      Vähintään 75 prosenttia päivittäisen karkearehuntarpeen kuiva-aineesta on saatava maidon tuotantoalueella tuotetusta rehusta.
      Ravinnon sallitut ainesosat luetellaan luettelossa, johon kuuluvat:

                  —

                  karkearehu: tuorerehu, heinä, rehuoljet, säilörehu (ei sallittu Trentingrana-tyypin juuston tuotannossa);

                  —

                  eläinrehuksi tarkoitetut raaka-aineet luokittain ryhmiteltyinä, voidaan yhdistää karkearehuun: viljat ja viljavalmisteet, öljysiemenet ja niistä valmistetut tuotteet, juurekset ja juuresvalmisteet, kuivattu rehu, sokeriteollisuuden valmisteet, palkokasvien siemenet, rasvat, kivennäisaineet, lisäaineet.

            3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Tuotannon ja kypsytyksen työvaiheiden on tapahduttava kohdassa 4 rajatulla tuotantoalueella.
      3.6   Viipalointia, raastamista, pakkaamista jne. koskevat erityiset säännöt

      Raastamisen ja raasteen pakkaamisen työvaiheiden on tapahduttava kohdassa 4 rajatulla tuotantoalueella, sillä tuore juustoraaste on erittäin herkkä tuote ja sen aistinvaraisten ominaispiirteiden säilyminen edellyttää välitöntä pakkaamista olosuhteissa, joilla estetään kuivuminen. Muutoinkin välitön pakkaaminen alkuperänimityksellä varustettuun pakkaukseen takaa paremmin raastetun tuotteen aitouden, vaikka tällaista tuotetta on luonnostaan vaikeampi tunnistaa kuin näkyvällä merkinnällä varustettua kokonaista tahkoa (kuten yhteisöjen tuomioistuin toteaa 20. toukokuuta 2003 antamassaan tuomiossa).
      SAN:n GRANA PADANO leikkaamisesta ja pakkaamisesta painoltaan vaihteleviksi ja/tai vakiopainoisiksi paloiksi, tangoiksi, kuutioiksi, suupaloiksi jne. peräisin olevien jäännöspalojen käyttö raastetun GRANA PADANON valmistukseen sallitaan ainoastaan seuraavin edellytyksin: kuoren osuus saa olla enintään 18 prosenttia; SAN:n GRANA PADANO kokonaisten tahkojen, joista jäännöspalat ovat peräisin, jäljitettävyys taataan; mikäli jäännöspalat käytetään raasteeksi myöhemmin ja/tai siirretään juustolasta toiseen, jäännöspalat on säilytettävä rekisterinumeron ja valmistuskuukauden mukaan eriteltyinä; jäännöspalojen siirto on sallittu ainoastaan saman tuotantoyrityksen sisällä tai samaan ryhmään kuuluvien yritysten välillä ja ainoastaan alkuperäalueella. Näin estetään GRANA PADANO -raasteen tuotantoon tarkoitettujen jäännöspalojen saattaminen myyntiin.
      3.7   Merkintöjä koskevat erityiset säännöt

      Virallinen merkki, joka osoittaa, että tuote täyttää suojatun alkuperänimityksen GRANA PADANO käyttöön oikeuttavat vaatimukset, ja joka on näin ollen merkittävä sekä kokonaisiin tahkoihin että kaikkiin SAN:n GRANA PADANO -juuston annos- ja raastepakkauksiin, koostuu vinoneliökuvasta, jonka päälle on merkitty sanat ”GRANA” ja ”PADANO” suuraakkosin. Vinoneliön kärjestään pyöristettyyn yläkulmaan on merkitty kirjain ”G” ja alakulmaan kirjain ”P”.
      Leimoissa, joilla juustotahkot merkitään kylminä niitä muotteihin asetettaessa, on sarja piirrettyjä vinoneliöitä, joiden sisällä esiintyvät vuorotellen sanat ”GRANA” ja ”PADANO” ja mainitaan juustonvalmistajan tunnistetiedot sekä juuston tuotantokuukausi ja -vuosi.
      Trentingrana-tyypille varatulla leimalla saadaan merkitä ainoastaan Trenton autonomisessa maakunnassa tuotettu SAN GRANA PADANO -juusto sillä edellytyksellä, että kaikki tuotantoon käytetty maito on peräisin nurmirehulla ruokituista lehmistä, joille ei kuitenkaan ole koko vuoden aikana annettu lainkaan säilörehua. Merkinnässä on kahdessa rivissä olevien pisteviivoin piirrettyjen vinoneliöiden poikki kirjoitettu sana ”TRENTINO”, keskiosassa on muutamia tyyliteltyjä vuoria ja niiden keskellä vasemmalta oikealle ja oikealta vasemmalle kirjoitettuna sana ”TRENTINO”.
      Alkuperän tunnistamiseen leimojen avulla on yhdistetty kaseiinilevyn käyttö; kaseiinilevyssä on teksti ”GRANA PADANO”, tuotantovuosi ja aakkosnumeerinen koodi, ja sen avulla tunnistetaan yksiselitteisesti jokainen tahko.
      GRANA PADANO -juusto, jota on kypsytetty tuotantoalueella vähintään 20 kuukautta juustomuotteihin asettamisesta laskettuna, voidaan merkitä sanalla ”RISERVA”. Kuuluminen luokkaan GRANA PADANO RISERVA vahvistetaan toisella polttomerkillä, joka tehdään tahkojen kantaan toimijoiden pyynnöstä samoin edellytyksin kuin SAN:n merkki. Kyseinen merkki on pyöreä kuva, jonka keskellä on poikittain sana ”RISERVA”. Ylemmän puoliympyrän sisällä on sana ”OLTRE” ja luku ”20” ja alemman puoliympyrän sisällä sana ”MESI” (yli 20 kuukautta).
      Pakatulle tuotteelle määritellään lisäksi seuraavat muut tuoteluokat: GRANA PADANO OLTRE 16 MESI (yli 16 kuukautta kypsytetty Grana Padano) ja GRANA PADANO RISERVA.
      Pakkauksissa, jotka sisältävät luokkaan GRANA PADANO OLTRE 16 MESI kuuluvaa juustoa, logoon GRANA PADANO lisätään maininta ”OLTRE 16 MESI” yhdelle riville kahden viivan väliin.
      Luokkaan GRANA PADANO RISERVA kuuluvan juuston pakkauksiin merkitään logon GRANA PADANO lisäksi jäljitelmä polttomerkistä RISERVA.
      4.   Maantieteellisen alueen tarkka rajaus

      SAN:n GRANA PADANO tuotanto- ja raastamisalue kattaa maakuntien Alessandria, Asti, Biella, Cuneo, Novara, Torino, Verbania, Vercelli, Bergamo, Brescia, Como, Cremona, Lecco, Lodi, Mantova Pojoen vasemmalla puolella, Milano, Monza, Pavia, Sondrio, Varese, Trento, Padova, Rovigo, Treviso, Venezia, Verona, Vicenza, Bologna Renojoen oikealla puolella, Ferrara, Forlì Cesena, Piacenza, Ravenna ja Rimini alueet sekä Bolzanon maakunnan seuraavat kunnat: Anterivo, Lauregno, Proves, Senale-S. Felice ja Trodena.
      5.   Yhteys maantieteelliseen alkuperään

      5.1   Maantieteellisen alueen erityisyys

      SAN:n GRANA PADANO tuotantoalue vastaa suurelta osin Pianura Padanan aluetta eli Pojoen uoman maantieteellistä alaa, jolle ovat ominaisia vähävetisenä aikana kuivuvat ja tulvan alle jäävät moreenimaat ja runsasvetinen alanko, jotka kuuluvat maailman hedelmällisimpiin ja soveltuvat erittäin hyvin rehun tuotantoon.
      Nämä maaperään liittyvät ominaisuudet alueen pienilmastoon yhdistettynä suosivat erityisesti maissin kasvatusta. Maissi onkin SAN:n GRANA PADANO tuotantoon käytettävien lypsylehmien tärkein rehukasvi, sillä sen osuus lehmien syömästä kuiva-aineesta voi olla jopa 50 prosenttia.
      Pojoen tasangon tulvitus- ja kastelujärjestelmää on kehitetty 1000-luvulta lähtien, ja se on ollut paikallisen nautakarjatalouden kehittymisen edellytys. Tästä seuranneet huomattavat maidon tuotantomäärät, jotka ylittivät maaseutuväestön päivittäisen tarpeen, kannustivat ja loivat tarpeen maidon jalostamiseen hyvin säilyväksi juustoksi. Nykyäänkin paikallisen rehun, ennen muuta maissin, hyvä saatavuus, joka liittyy veden hyvään saatavuuteen, muodostaa perustan nautakarjan kasvatuksen säilymiselle ja siitä johtuvalle maidon hyvälle saatavuudelle.
      5.2   Tuotteen erityisyys

      SAN:n GRANA PADANO erityisyys voidaan perustaa seuraaviin tekijöihin:

                  —

                  juustotahkon koko ja paino,

                  —

                  tuotantotekniikkaan perustuva massan rakenteen omalaatuisuus, jolle on ominaista kiteinen, tyypillisen lohkeava rakenne,

                  —

                  massan väri valkoinen tai oljenkeltainen, hieno maku ja hyvä tuoksu johtuen pääosin runsaasta vahamaissin käytöstä lehmien ravinnoksi,

                  —

                  vesi- ja rasvapitoisuus pääasiallisesti samaa luokkaa kuin valkuaisainepitoisuus,

                  —

                  valkuaisaineet ovat hajonneet luonnostaan pitkälle peptoneiksi, peptideiksi ja vapaiksi aminohapoiksi,

                  —

                  kestää pitkää kypsytystä, jopa yli 20 kuukautta.

            5.3   Syy-seuraussuhde, joka yhdistää maantieteellisen alueen tuotteen laatuun tai ominaisuuksiin (kun kyseessä SAN) tai tuotteen erityislaadun tuotteen maineeseen tai muihin ominaisuuksiin (kun kyseessä SMM)

      SAN:n GRANA PADANO ja alkuperäalueen yhdistävä syy-seuraussuhde voidaan perustaa seuraaviin seikkoihin:

                  —

                  Pojoen tasangon suuri kastelupotentiaali ja siitä johtuva rehun saatavuus, tärkeimpänä vahamaissi, joka on yhdistettävissä 5.2 kohdassa mainittuihin erityisiin ominaispiirteisiin eli massan valkoiseen tai oljenkeltaiseen väriin sekä makuun ja tuoksuun;

                  —

                  maissi- tai vahamaissisäilörehun käytön välittömänä seurauksena eläinten ravinnossa on väriyhdisteitä, kuten karoteeneja, antosyaaneja ja lehtivihreää, vähemmän kuin ravinnossa, joka perustuu monilajiseen heinään tai vihreisiin rehukasveihin. Tämä on välitön seuraus maissin säilömisestä siiloihin;

                  —

                  raakamaidon käyttö, minkä ansiosta juustonvalmistuksessa voidaan käyttää alueelle tyypillisiä maitohappobakteereita;

                  —

                  luonnollisen hapatteen (maitohappobakteerit) käyttö muodostaa katkeamattoman mikrobiologisen yhteyden tuotantoalueeseen. Itse asiassa maito on maitoseerumin muodossa ja siis luonnollisena hapatteena yhtäältä yhdysside, joka liittää juustonvalmistuksen tuotantoalueeseen, ja toisaalta se takaa alkuperäalueelle jatkuvalla ja muuttumattomalla tavalla alueelle tyypilliset maitohappobakteerit, joiden ansiota SAN GRANA PADANO -juuston ominaispiirteet ovat.

            Syy-seuraussuhde tuotteen ominaispiirteiden ja sen alkuperäalueen välillä ilmenee lisäksi juustomestarien ammattikunnan tärkeydessä: heillä on aina ollut keskeinen ja perustava asema SAN:n GRANA PADANO tuotannossa.
      Vielä nykyäänkin maidon jalostus SAN GRANA PADANO -juustoksi on juustomestareiden eikä teknikoiden tai tiedemiesten tehtävä.

         Eritelmän julkaisutiedot

      Tämä viranomainen on käynnistänyt kansallisen menettelyn suojatun alkuperänimityksen ”Grana Padano” muutosehdotusta vastaan.
      Eritelmän täydellinen teksti on saatavissa:

                  —

                  joko seuraavan linkin kautta:
                  http://www.politcheagricole.it/flex/cm/pages/ServeBLOB.php/L/IT/IDPagina/335
                  tai

                  —

                  menemällä suoraan ministeriön kotisivulle (www.politicheagricole.it) ja klikkaamalla ensin ”Qualità e sicurezza” (näytön yläreunassa oikealla) ja sen jälkeen ”Disciplinari di Produzione all’esame dell’UE (Reg CE 510/2006)”.


title: Komission täytäntöönpanoasetus (EU) N:o 1206/2014, annettu 7 päivänä marraskuuta 2014 , vilja-alalla 8 päivästä marraskuuta 2014 alkaen kannettavien tuontitullien vahvistamisesta

text:
               8.11.2014

               FI

               Euroopan unionin virallinen lehti

               L 325/14

         KOMISSION TÄYTÄNTÖÖNPANOASETUS (EU) N:o 1206/2014,
   annettu 7 päivänä marraskuuta 2014,
   vilja-alalla 8 päivästä marraskuuta 2014 alkaen kannettavien tuontitullien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan,
   sekä katsoo seuraavaa:

               (1)

               Komission asetuksen (EU) N:o 642/2010 (2) 1 artiklan 1 kohdassa säädetään, että CN-koodien 1001 11 00, 1001 19 00, ex 1001 91 20 (tavallinen vehnä, siemenvilja), ex 1001 99 00 (korkealaatuinen tavallinen vehnä, muu kuin siemenvilja), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 tuotteiden tuontitulli on sama kuin kyseisten tuotteiden tuontihetkellä voimassa oleva interventiohinta, jota korotetaan 55 prosentilla ja josta vähennetään kyseiseen lähetykseen sovellettava cif-tuontihinta. Tuontitulli ei kuitenkaan voi olla suurempi kuin yhteisen tullitariffin tullit.

               (2)

               Asetuksen (EU) N:o 642/2010 1 artiklan 2 kohdassa säädetään, että mainitun artiklan 1 kohdassa tarkoitetun tuontitullin laskemista varten mainitussa artiklassa tarkoitetuille tuotteille vahvistetaan säännöllisesti edustavat cif-tuontihinnat.

               (3)

               Asetuksen (EU) N:o 642/2010 2 artiklan 1 kohdassa säädetään, että mainitun asetuksen 1 artiklan 1 kohdassa tarkoitettujen tuotteiden tuontitullin laskemisessa käytetään mainitun asetuksen 5 artiklan mukaisesti määriteltyä päivittäistä edustavaa cif-tuontihintaa.

               (4)

               Tuontitullit olisi vahvistettava 8 päivästä marraskuuta 2014 alkavalle ajanjaksolle, ja niitä olisi sovellettava kunnes uusi vahvistus tulee voimaan.

               (5)

               Asetuksen (EU) N:o 642/2010 2 artiklan 2 kohdan mukaisesti tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 642/2010 1 artiklan 1 kohdassa tarkoitetut vilja-alan tuontitullit vahvistetaan, liitteessä II lueteltujen tekijöiden perusteella, tämän asetuksen liitteessä I 8 päivästä marraskuuta 2014 alkaen.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

      LIITE I
      Asetuksen (EU) N:o 642/2010 1 artiklan 1 kohdassa tarkoitettuihin tuotteisiin 8 päivästä marraskuuta 2014 alkaen sovellettavat tuontitullit

                  CN-koodi

                  Tavaran kuvaus

                  Tuontitulli (1)

                  (euroa/t)

                  1001 11 00

                  DURUMVEHNÄ, siemenvilja

                  0,00

                  1001 19 00

                  DURUMVEHNÄ, korkealaatuinen, muu kuin siemenvilja

                  0,00

                  keskilaatuinen, muu kuin siemenvilja

                  0,00

                  heikkolaatuinen, muu kuin siemenvilja

                  0,00

                  ex 1001 91 20

                  Tavallinen VEHNÄ, siemenvilja

                  0,00

                  ex 1001 99 00

                  Tavallinen VEHNÄ, korkealaatuinen, muu kuin siemenvilja

                  0,00

                  1002 10 00

                  RUIS, siemenvilja

                  0,00

                  1002 90 00

                  RUIS, muu kuin siemenvilja

                  0,00

                  1005 10 90

                  MAISSI, siemenvilja, muu kuin hybridi

                  0,00

                  1005 90 00

                  MAISSI, muu kuin siemenvilja (2)

                  0,00

                  1007 10 90

                  DURRA, muu kuin kylvämiseen tarkoitettu hybridi

                  0,00

                  1007 90 00

                  DURRA, muu kuin siemenvilja

                  0,00

         (1)  Tuojaan voidaan soveltaa asetuksen (EU) N:o 642/2010 2 artiklan 4 kohdan mukaisesti seuraavia tullinalennuksia:

                  —

                  3 euroa/tonni, kun purkamissatama sijaitsee Välimerellä (Gibraltarinsalmelta Välimerelle) tai Mustallamerellä ja tavarat saapuvat unioniin Atlantin valtameren tai Suezin kanavan kautta,

                  —

                  2 euroa/tonni, jos purkamissatama sijaitsee Tanskassa, Virossa, Irlannissa, Latviassa, Liettuassa, Puolassa, Suomessa, Ruotsissa, Yhdistyneessä kuningaskunnassa tai Pyreneiden niemimaan Atlantin puoleisella rannikolla ja tavarat saapuvat unioniin Atlantin valtameren kautta.

         (2)  Tuojaan voidaan soveltaa kiinteämääräistä alennusta 24 euroa tonnilta, jos asetuksen (EU) N:o 642/2010 3 artiklassa vahvistetut edellytykset täyttyvät.

      LIITE II
      Liitteessä I vahvistettujen tullien laskemista koskevat tekijät

                  1.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              (euroa/t)

                              Tavallinen vehnä (1)

                              Maissi

                              Pörssi

                              Minneapolis

                              Chicago

                              Noteeraus

                              180,57

                              115,23

                              Palkkio Meksikonlahdella

                              —

                              28,18

                              Palkkio Suurilla järvillä

                              71,30

                              —

                  2.

                  Asetuksen (EU) N:o 642/2010 2 artiklan 2 kohdassa tarkoitetun viitejakson keskiarvot:

                              Rahtikustannukset: Meksikonlahti–Rotterdam

                              14,53 euroa/t

                              Rahtikustannukset: Suuret järvet–Rotterdam:

                              47,16 euroa/t

         (1)  Sisältää palkkion 14 euroa/t (asetuksen (EU) N:o 642/2010 5 artiklan 3 kohta).


title: Komission täytäntöönpanoasetus (EU) 2016/325, annettu 7 päivänä maaliskuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               8.3.2016

               FI

               Euroopan unionin virallinen lehti

               L 61/5

         KOMISSION TÄYTÄNTÖÖNPANOASETUS (EU) 2016/325,
   annettu 7 päivänä maaliskuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä maaliskuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  371,5

                  IL

                  154,0

                  MA

                  98,5

                  SN

                  174,9

                  TN

                  112,1

                  TR

                  98,3

                  ZZ

                  168,2

                  0707 00 05

                  JO

                  194,1

                  MA

                  84,5

                  TR

                  158,2

                  ZZ

                  145,6

                  0709 93 10

                  MA

                  62,3

                  TR

                  162,8

                  ZZ

                  112,6

                  0805 10 20

                  EG

                  44,3

                  IL

                  73,9

                  MA

                  54,5

                  TN

                  54,2

                  TR

                  65,1

                  ZZ

                  58,4

                  0805 50 10

                  MA

                  118,8

                  TN

                  91,8

                  TR

                  89,3

                  ZZ

                  100,0

                  0808 10 80

                  CL

                  93,0

                  CN

                  66,5

                  US

                  134,2

                  ZZ

                  97,9

                  0808 30 90

                  CL

                  176,2

                  CN

                  112,4

                  TR

                  58,3

                  ZA

                  97,5

                  ZZ

                  111,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) N:o 805/2010, annettu 13 päivänä syyskuuta 2010 , polkumyyntitoimenpiteiden ottamisesta uudelleen käyttöön Kiinan kansantasavallasta peräisin olevien Foshan Shunde Yongjian Housewares and Hardware Co. Ltd., Foshan -yrityksen valmistamien silityslautojen tuonnissa

text:
               15.9.2010

               FI

               Euroopan unionin virallinen lehti

               L 242/1

         NEUVOSTON TÄYTÄNTÖÖNPANOASETUS (EU) N:o 805/2010,
   annettu 13 päivänä syyskuuta 2010,
   polkumyyntitoimenpiteiden ottamisesta uudelleen käyttöön Kiinan kansantasavallasta peräisin olevien Foshan Shunde Yongjian Housewares and Hardware Co. Ltd., Foshan -yrityksen valmistamien silityslautojen tuonnissa
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan,
   ottaa huomioon Euroopan komission ehdotuksen, jonka se on tehnyt neuvoa-antavaa komiteaa kuultuaan,
   sekä katsoo seuraavaa:
   A.   MENETTELY

               (1)

               Neuvoston asetuksella (EY) N:o 452/2007 (2), jäljempänä ’riidanalainen asetus’, otettiin käyttöön 9,9–38,1 prosentin suuruiset lopulliset polkumyyntitullit Kiinan kansantasavallasta, jäljempänä ’Kiina’, ja Ukrainasta peräisin olevien silityslautojen tuonnissa, vapaasti seisovien tai ei, höyrynimutoiminnolla ja/tai lämpötoiminnolla ja/tai puhallustoiminnolla tai ei, hihalaudat ja silityslaudan oleelliset osat eli jalat, päällinen ja silitysrautateline mukaan luettuina.

               (2)

               Eräs yhteistyössä toiminut kiinalainen vientiä harjoittava tuottaja, Foshan Shunde Yongjian Housewares and Hardware Co. Ltd., jäljempänä ’Foshan Shunde’, toimitti 12 päivänä kesäkuuta 2007 unionin yleiseen tuomioistuimeen (ennen Lissabonin sopimuksen voimaantuloa ’yhteisön ensimmäisen oikeusasteen tuomioistuin’) valituksen, jossa se haki asetuksen (EY) N:o 452/2007 kumoamista valittajan osalta (3).

               (3)

               Unionin yleinen tuomioistuin hylkäsi Foshan Shunden valituksen 29 päivänä tammikuuta 2008.

               (4)

               Foshan Shunde toimitti 3 päivänä huhtikuuta 2008 unionin tuomioistuimeen valituksen, jossa sitä pyydetään kumoamaan unionin yleisen tuomioistuimen tuomio ja kumoamaan asetus (EY) N:o 452/2007 valittajan osalta.

               (5)

               Unionin tuomioistuin (ennen Lissabonin sopimuksen voimaantuloa ”yhteisön tuomioistuin”) kumosi 1 päivänä lokakuuta 2009 asiassa C-141/08 P antamassaan tuomiossa, jäljempänä ’unionin tuomioistuimen tuomio’, unionin yleisen tuomioistuimen 29 päivänä tammikuuta 2008 antaman tuomion. Unionin tuomioistuin totesi, että Foshan Shunden puolustautumisoikeuksia oli loukattu siten, että perusasetuksen 20 artiklan 5 kohtaa oli rikottu. Tämän vuoksi unionin tuomioistuin kumosi riidanalaisen asetuksen siltä osin kuin siinä otettiin käyttöön Foshan Shunden valmistamien silityslautojen tuontia koskeva polkumyyntitulli.

               (6)

               Unionin yleisen tuomioistuimen tuomiossa asiassa T-2/95 (4), jäljempänä ’IPS-tuomio’, tunnustettiin, että tapauksissa, joissa menettely koostuu useista hallinnollisista vaiheista, yhden vaiheen kumoaminen ei johda koko menettelyn mitätöimiseen. Polkumyynnin vastainen menettely on tällainen monivaiheinen menettely. Näin ollen riidanalaisen asetuksen kumoaminen yhden osapuolen osalta ei tarkoita sitä, että koko tuon asetuksen antamista edeltävä menettely olisi mitätön. Euroopan unionin toiminnasta tehdyn sopimuksen 266 artiklan mukaisesti unionin toimielinten on noudatettava unionin tuomioistuimen 1 päivänä lokakuuta 2009 antamaa tuomiota. Tämä tarkoittaa myös, että on mahdollista korjata ne kiistanalaisen asetuksen näkökohdat, jotka johtivat sen kumoamiseen, mutta jättää sen kiistattomat osat, joihin unionin tuomioistuimen tuomio ei vaikuta, ennalleen kuten asiassa C-458/98 P (5), jäljempänä ’valituksenalainen IPS-tuomio’, on katsottu. Olisi huomattava, että perusasetuksen 20 artiklan 5 kohdan rikkomista koskevaa päätelmää lukuun ottamatta kaikki muut kiistanalaisen asetuksen päätelmät pysyvät ilman eri toimenpiteitä voimassa, koska unionin tuomioistuin hylkäsi kaikki vaatimukset tältä osin.

               (7)

               Unionin tuomioistuimen 1 päivänä lokakuuta 2009 antaman tuomion jälkeen julkaistiin ilmoitus (6) polkumyynnin vastaisen menettelyn osittaisesta uudelleenaloittamisesta muun muassa Kiinasta peräisin olevien silityslautojen tuonnissa. Uudelleen aloittaminen rajoittui unionin tuomioistuimen tuomion täytäntöönpanoon Foshan Shunden osalta.

               (8)

               Komissio ilmoitti tutkimuksen osittaisesta uudelleenaloittamisesta virallisesti niille vientiä harjoittaville tuottajille, tuojille ja käyttäjille, joita asian tiedettiin koskevan, sekä viejämaan edustajille ja unionin tuotannonalalle. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi ilmoituksessa asetetussa määräajassa.

               (9)

               Kaikille osapuolille, jotka olivat sitä edellä mainitun määräajan kuluessa pyytäneet ja osoittaneet, että niiden kuulemiseen oli olemassa erityisiä syitä, annettiin tilaisuus tulla kuulluiksi.

               (10)

               Huomautuksia saatiin kahdelta kiinalaiselta vientiä harjoittavalta tuottajalta, joista yksi oli asianosainen Foshan Shunde, unionin tuotannonalalta ja kahdelta etuyhteydettömältä tuojalta.

               (11)

               Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella aiottiin suositella Foshan Shundelle asetettavien lopullisten polkumyyntitullien käyttöönottoa. Samalla asetettiin määräaika, jonka kuluessa osapuolet voivat esittää huomautuksia ilmoitettujen tietojen johdosta. Osapuolten huomautuksia tarkasteltiin ja päätelmiä muutettiin tarvittaessa niiden perusteella.

         B.   UNIONIN TUOMIOISTUIMEN TUOMION TÄYTÄNTÖÖNPANO

   1.   Alustava huomautus

               (12)

               Syynä riidanalaisen asetuksen kumoamiseen oli, että komissio lähetti ehdotuksensa lopullisen polkumyyntitullin käyttöön ottamisesta neuvostolle ennen perusasetuksen 20 artiklan 5 kohdassa säädetyn pakottavan määräajan päättymistä, joka lasketaan siitä, kun lopullinen ilmoitus on lähetty asianomaisille osapuolille.

         2.   Asianomaisten osapuolten esittämät huomautukset

               (13)

               Foshan Shunde väitti, että unionin tuomioistuimen tuomio ei edellytä täytäntöönpanotoimia. Yrityksen mukaan tutkimuksen aloittaminen uudelleen on lainvastaista, koska perusasetuksessa ei ole mitään erityistä säännöstä, jonka perusteella tämä olisi mahdollista, ja koska tällainen tutkimuksen uudelleen aloittaminen olisi vastoin tutkimukselle perusasetuksen 6 artiklan 9 kohdan mukaisesti asetettua 15 kuukauden ja WTO:n polkumyyntisopimuksen 5.10 artiklan mukaisesti asetettua 18 kuukauden määräaikaa. Foshan Shunde esitti, että IPS-asiassa annettua tuomiota ei voida pitää ennakkotapauksena, koska tuomio perustui polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annettuun neuvoston asetukseen (ETY) N:o 2423/88 (7), jäljempänä ’vanha perusasetus’, jonka perusteella pakottavia määräaikoja ei vielä sovellettu. Foshan Shunde väitti myös, että mikäli komissio päättää panna unionin tuomioistuimen tuomion täytäntöön, asiassa olisi toimittava 20 päivänä helmikuuta 2007 päivätyn komission lopullisen ilmoituksen perusteella, jossa osapuolelle myönnettiin markkinatalouskohtelu ja kyseisen yrityksen ei havaittu harjoittaneen polkumyyntiä, eikä perusteena saisi käyttää 23 päivänä maaliskuuta 2007 päivättyä tarkistettua lopullista ilmoitusta, jossa komissio vahvisti Foshan Shundea koskevat alustavat päätelmänsä, joiden mukaan markkinatalouskohtelua ei myönnetty ja asetettiin 18,1 prosentin polkumyyntitulli.

               (14)

               Toinen kiinalainen vientiä harjoittava tuottaja, Zheijiang Harmonic Hardware Products Co. Ltd., jäljempänä ’Zheijiang Harmonic’, esitti lukuisia väitteitä, jotka olivat pääasiallisesti samoja kuin Foshan Shunden esittämät, eli että menettelyn uudelleenaloittamiselle ei ole oikeudellista perustaa ja että polkumyyntitullin uudelleenkäyttöönotto ei ole lainmukaista perusasetuksessa ja WTO:n polkumyyntisopimuksessa asetettujen määräaikojen umpeuduttua. Tuottaja väitti lisäksi, että tarkistetun ilmoituksen antaminen uudelleen ja perusasetuksen 20 artiklan 5 kohdan mukaisen vastaamiselle asetetun määräajan myöntäminen eivät korjaa Zheijiang Harmonicin puolustautumisoikeuksien loukkaamista ja lainvastaista tullien käyttöönottoa. Tuottaja väitti, että komissio ei voi ottaa uudelleen käyttöön polkumyyntitoimenpiteitä, jotka perustuvat vuotta 2005 koskeviin tietoihin, eli ajankohtaan, joka on yli neljä vuotta ennen tutkimuksen osittaista uudelleen aloittamista, koska tämä ei olisi perusasetuksen 6 artiklan 1 kohdan mukaista. Lisäksi Zheijang Harmonic väitti, että komissio ei voi ottaa asiaa uudelleen käsiteltäväksi, koska sen puolueettomuus on kadonnut sen myötä, että unionin tuomioistuin oli osittain kumonnut komission ehdottaman riidanalaisen asetuksen.

               (15)

               Kaksi etuyhteydetöntä unionin tuojaa/tuottajaa ei toimittanut mitään tietoja uudelleenkäsittelyä koskevista oikeudellisista näkökohdista, mutta ne korostivat asemaansa unionin silityslautamarkkinoilla. Toinen niistä toi esiin unionin tuomioistuimen suorittaman kumoamisen ja sitä seuraavan tutkimuksen osittaisen uudelleenkäsittelyn vaikutukset toimintaansa.

               (16)

               Unionin tuotannonala väitti, että unionin tuottajat vastaavat unionin tuomioistuimen havaitsemasta sääntöjenvastaisuudesta johtuvista seuraamuksista, koska tuottajat jäävät ilman suojaa polkumyynnillä tapahtuvaksi havaittua ja vahinkoa aiheuttavaa tuontia vastaan. Unionin tuotannonala ehdotti, että menettely aloitettaisiin uudelleen vaiheesta, jossa komission sääntöjenvastainen toiminta tapahtui, eli ajankohdasta, jona kiinalaisen yrityksen piti toimittaa huomautuksensa 23 päivänä maaliskuuta 2007 päivättyyn komission tarkistettuun lopulliseen ilmoitusasiakirjaan, minkä jälkeen tehtäisiin asianomaisen osapuolen huomautuksia koskevat päätökset ja lähetettäisiin neuvostolle uusi ehdotus, joka rajattaisiin koskemaan ainoastaan Foshan Shundea ja jonka tarkoituksena olisi ottaa uudestaan käyttöön Foshan Shunden valmistamia silityslautoja koskeva polkumyyntitulli. Unionin tuotannonala toi esiin, että samanlaista lähestymistapaa on käytetty aiemmin (IPS-tuomio, valituksenalainen IPS-tuomio ja neuvoston asetus (EY) N:o 235/2004 (8), joka annettiin sen jälkeen, kun unionin tuomioistuin oli antanut tuomion asiassa C-76/00 P Petrotub SA ja Republica SA vastaan neuvosto). Unionin tuotannonalan mukaan perusasetuksen 15 kuukauden aikaraja ei sovellu asetuksen muutokseen, jolla asetetaan polkumyyntitullit Euroopan unionin tuomioistuimen tuomion täytäntöön panemiseksi.

         3.   Huomautusten arviointi

               (17)

               Muistutettakoon, että unionin tuomioistuin on hylännyt kaikki Foshan Shunden esittämät pääasiaa koskevat väitteet. Unionin toimielinten velvollisuutena on siis korjata hallinnollisen menettelyn se osa, jossa sääntöjenvastaisuus alkuperäisessä tutkimuksessa tapahtui.

               (18)

               Väite, jonka mukaan 15 ja 18 kuukauden määräaikojen käyttöönotto polkumyyntitutkimusten päätökseen saattamiselle estäisi komissiota noudattamasta IPS-tuomion mukaista lähestymistapaa, todettiin perusteettomaksi. Tällä määräajalla ei katsota olevan merkitystä Euroopan unionin tuomioistuimen tuomion täytäntöönpanon kannalta. Tällaista määräaikaa sovelletaan ainoastaan alkuperäisen tutkimuksen valmistumiseen, ja se lasketaan tutkimuksen vireillepanopäivämäärästä lopullisen toimenpiteen päivämäärään, eikä määräaika koske mitään muita toimia, jotka on toteutettu esimerkiksi tuomioistuinvalvonnan seurauksena. Lisäksi on huomattava, että muunlainen tulkinta tarkoittaisi, että unionin teollisuudenalan menestyksellisesti vireille panemalla oikeudellisella menettelyllä ei olisi mitään käytännön vaikutusta tuon osapuolen kannalta, jos hyväksytään, että alkuperäisen tutkimuksen aikarajan kuluminen umpeen ei sallisi Euroopan unionin tuomioistuimen tuomion täytäntöönpanoa. Tämä olisi vastoin periaatetta, jonka mukaan kaikilla osapuolilla on oltava mahdollisuus tehokkaaseen tuomioistuinvalvontaan.

               (19)

               Muistutettakoon myös, että unionin yleisen tuomioistuimen yhdistetyissä asioissa T-163/94 ja T-165/94 (9) antamassa tuomiossa todettiin, että vanhan perusasetuksen joustavaa määräaikaa ei voitu jatkaa kohtuuttomasti ja että yli kolme vuotta kestävä tutkimus on liian pitkä. Tämä on ristiriidassa IPS-tapauksen kanssa, jossa unionin tuomioistuimen tuomio pantiin täytäntöön seitsemän vuoden kuluttua alkuperäisen tutkimuksen vireille panosta, eikä unionin tuomioistuimen tuomiossa viitata mitenkään siihen, että määräaikaa koskeva kysymys olisi ollut käsittelyn kohteena.

               (20)

               Näin ollen todetaan, että perusasetuksen 6 artiklan 9 kohtaa sovelletaan ainoastaan tutkimuksen aloittamiseen ja perusasetuksen 5 artiklan 9 kohdan perusteella aloitettujen tutkimusten päättämiseen, mutta ei sellaiseen tutkimuksen uudelleen aloittamiseen, joka suoritetaan Euroopan unionin tuomioistuimen tuomion täytäntöön panemiseksi.

               (21)

               Tämä päätelmä on yhdenmukainen WTO:n paneelien ja pysyvän valituselimen raporttien täytäntöönpanossa käytetyn lähestymistavan kanssa, joiden osalta on hyväksytty, että toimielimet voivat muuttaa jossain polkumyyntitullien käyttöön ottamisesta annetussa asetuksessa esiintyviä puutteellisuuksia niin, että asetus on riitojenratkaisuelimen raporttien mukainen, ja tätä sovelletaan myös unionia koskeviin tapauksiin (10). Tällaisissa tapauksissa on katsottu välttämättömäksi ottaa käyttöön erityismenettelyjä WTO:n paneelien ja pysyvän valituselimen raporttien täytäntöönpanemiseksi, koska näitä raportteja ei voida suoraan soveltaa unionin oikeusjärjestyksessä, kun taas unionin tuomioistuimen päätökset ovat suoraan sovellettavissa.

               (22)

               Perusasetuksen 6 artiklan 1 kohdan soveltamista koskevien väitteiden osalta todetaan, että perusasetuksen 6 artiklan 1 kohdan rikkomista ei voitu todeta tapahtuneen, koska komissio ei ole aloittanut uutta menettelyä, vaan se on aloittanut alkuperäisen menettelyn uudelleen pannakseen unionin tuomioistuimen tuomion täytäntöön.

               (23)

               Sen väitteen osalta, jonka mukaan Foshan Shunden olisi saatava 20 päivänä helmikuuta 2007 päivätty ilmoitusasiakirja eikä 23 päivänä maaliskuuta 2007 päivättyä tarkistettua ilmoitusasiakirjaa, todetaan, että komission olisi unionin tuomioistuimen tuomion mukaisesti korjattava menettelyvirhe. Tämä hallinnollinen virhe tapahtui vasta, kun Foshan Shundelle annettiin alle kymmenen päivää aikaa kommentoida tarkistettua ilmoitusasiakirjaa. Unionin tuomioistuimen tuomio ei siten vaikuta alkuperäisen tutkimuksen tätä edeltäviin vaiheisiin eikä näin ollen edellytä kyseisten vaiheiden tarkastelua käsillä olevan menettelyn osittaisen uudelleen aloittamisen yhteydessä.

         4.   Päätelmä

               (24)

               Osapuolten tekemien huomautusten ja niiden tarkastelun jälkeen on päädytty siihen, että unionin tuomioistuimen tuomion täytäntöönpano olisi toteutettava toimittamalla Foshan Shundelle ja kaikille muille osapuolille uudelleen 23 päivänä maaliskuuta 2007 päivätty tarkistettu lopullinen ilmoitusasiakirja, jonka perusteella ehdotettiin riidanalaisella asetuksella asetetun Foshan Shunden valmistamia silityslautoja koskevan polkumyyntitullin uudelleen asettamista.

               (25)

               Edellä mainitun perusteella todetaan myös, että komission olisi annettava Foshan Shundelle ja kaikille asianosaisille tahoille riittävästi aikaa 23 päivänä maaliskuuta 2007 päivättyä tarkistettua lopullista ilmoitusasiakirjaa koskevien huomautusten toimittamiseen ja sen jälkeen arvioitava huomautuksia tehdäkseen päätöksen siitä, antaako se neuvostolle ehdotuksen Foshan Shunden valmistamia silityslautoja koskevan polkumyyntitullin uudelleen käyttöön ottamisesta alkuperäiseen tutkimusajanjaksoon liittyvien tosiseikkojen perusteella.

         C.   ILMOITTAMINEN

               (26)

               Kaikille osapuolille ilmoitettiin niistä olennaisista tosiasioista ja huomioista, joiden perusteella unionin tuomioistuimen antama tuomio aiottiin panna täytäntöön.

               (27)

               Kaikille osapuolille annettiin mahdollisuus esittää huomautuksensa perusasetuksen 20 artiklan 5 kohdassa säädetyn 10 päivän ajan kuluessa. Niiden huomautuksia tarkasteltiin ja huomautukset otettiin asianmukaisesti huomioon, mutta ne eivät antaneet aihetta muuttaa yllä olevia päätelmiä.

               (28)

               Foshan Shunde ja kaikki muut asianomaiset tahot vastaanottivat 23 päivänä maaliskuuta 2007 päivätyn tarkistetun lopullisen ilmoitusasiakirjan, jonka perusteella ehdotettiin polkumyyntitullin ottamista uudelleen käyttöön Foshan Shunden silityslautojen tuonnille alkuperäiseen tutkimusajanjaksoon liittyvien tosiseikkojen perusteella.

               (29)

               Foshan Shundelle ja kaikille muille tahoille on annettu mahdollisuus tehdä huomautuksia muutetun ilmoitusasiakirjan osalta. Suulliset ja kirjalliset huomautukset on tutkittu ja otettu tarvittaessa huomioon. Huomautusten perusteella voidaan todeta seuraavaa. Tässä asetuksessa valittu toimintatapa perustuu siihen, että unionin tuomioistuin korosti tuomiossaan, että perusasetuksen 2 artiklan 7 kohdan c alakohtaa ei voida tulkita siten, että se velvoittaisi komissiota ehdottamaan neuvostolle sellaisia lopullisia toimenpiteitä, jotka pitäisivät tuon säännöksen aineellisten edellytysten alkuperäisessä arvioinnissa tapahtuneen arviointivirheen voimassa (11). Vaikka unionin tuomioistuin teki tämän toteamuksen tuossa tapauksessa hakijan vahingoksi tapahtuneen virheen yhteydessä, on selvää, että tätä tulkintaa olisi sovellettava tasapuolisesti, minkä vuoksi myöskään virhettä, joka on unionin tuotannonalalle epäedullinen, ei voida sallia. Kuten 23 päivänä maaliskuuta 2007 päivätyssä lopullisessa ilmoitusasiakirjassa, samana päivänä päivätyssä tarkistetussa erityisessä ilmoitusasiakirjassa ja komission aiemmin hakijalle lähettämissä kirjeissä, joihin edellä mainitut asiakirjat perustuvat, todetaan, Foshan Shundelle ei olisi myönnettävä markkinatalousasemaa, koska sen kirjanpitokäytännöissä oli lukuisia vakavia puutteita eivätkä ne siksi olleet kansainvälisten kirjanpitostandardien mukaisia. Tällaista 2 artiklan 7 kohdan toisen edellytyksen rikkomista ei voida korjata unionin tuomioistuimen tuomion 12 kohdan viimeisessä lauseessa tarkoitetuilla tilastoilla. Tämä näkemys, jota alun perin käsiteltiin 20 päivänä helmikuuta 2007 päivätyssä lopullisessa ilmoitusasiakirjassa, olisi katsottava virheeksi, joka olisi korjattava. Unionin tuotannonalan suojelemiseksi polkumyynniltä olisi hakijalle asetettu polkumyyntitulli otettava uudelleen käyttöön mahdollisimman pian.

               (30)

               Niiden olennaisten tosiseikkojen ja huomioiden ilmoittamisen jälkeen, joiden perusteella aiottiin suositella lopullisten polkumyyntitoimenpiteiden uudelleen käyttöönottoa, eräs kiinalainen vientiä harjoittava tuottaja esitti hintasitoumusta perusasetuksen 8 artiklan 1 kohdan mukaisesti. Tämä sitoumustarjous ei olisi kuitenkaan ratkaissut ongelmia, jotka oli tuotu esiin jo neuvoston riidanalaisen asetuksen johdanto-osan 68 kappaleessa, eikä etenkään tarvetta vahvistaa kaikille lukuisille tuotelajeille mielekkäät vähimmäistuontihinnat, joita komissio voi valvoa asianmukaisesti ilman vakavaa toimenpiteiden kiertämisen vaaraa. Hintasitoumustarjouksessa ehdotettiin lisäksi joko yhtä keskimääräistä vähimmäishintaa, joka kattoi vain yhden unioniin viedyn tuotelajin, tai useita vähimmäistuontihintoja, jotka perustuivat tiettyjen tuoteyhdistelmien painotettuihin keskihintoihin. Lisäksi kaikki vähimmäistuontihintoja varten ehdotetut yhdistelmät olivat huomattavasti alhaisempia kuin korkeimmat määritetyt vientihinnat. Edellä esitetyn perusteella pääteltiin, ettei hintasitoumus ollut tarkoituksenmukainen, eikä sitä sen vuoksi voitu hyväksyä. Päätelmästä ilmoitettiin tälle osapuolelle, ja sille annettiin tilaisuus esittää huomautuksia. Sen huomautukset eivät kuitenkaan muuttaneet esitettyä päätelmää.

         D.   TOIMENPITEIDEN KESTO

               (31)

               Tällä menettelyllä ei ole vaikutusta siihen päivämäärään, jona riidanalaisella asetuksella käyttöön otettujen toimenpiteiden voimassaolo päättyy perusasetuksen 11 artiklan 2 kohdan mukaisesti,

         ON HYVÄKSYNYT TÄMÄN ASETUKSEN:
   1 artikla
   1.   Otetaan uudelleen käyttöön lopullinen polkumyyntitulli, jota sovelletaan tuotaessa tiettyjä Kiinan kansantasavallasta peräisin olevia silityslautoja, vapaasti seisovia tai ei, höyrynimutoiminnolla ja/tai lämpötoiminnolla ja/tai puhallustoiminnolla tai ei, hihalaudat ja silityslaudan oleelliset osat eli jalat, päällinen ja silitysrautateline mukaan luettuina, ja jotka tällä hetkellä luetaan CN-koodeihin ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 ja ex 8516 90 00 (Taric-koodit 3924900010, 4421909810, 7323939010, 7323999110, 7323999910, 8516797010 ja 8516900051) ja jotka on valmistanut Foshan Shunde Yongjian Housewares and Hardware Co. Ltd., Foshan (Taric-lisäkoodi A785).
   2.   Vapaasti unionin rajalla tullaamattomana -nettohintaan sovellettava lopullinen polkumyyntitulli on 18,1 prosenttia.
   3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä syyskuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 343, 22.12.2009, s. 51.

      (2)  EUVL L 109, 26.4.2007, s. 12.

      (3)  Asia T-206/07 Foshan Shunde Yongjian Housewares and Hardware vastaan neuvosto.

      (4)  Asia T-2/95 Industrie des poudres sphériques (IPS) vastaan neuvosto, Kok. 1998, s. II-3939.

      (5)  Asia C-458/98 P Industrie des poudres sphériques (IPS) vastaan neuvosto, Kok. 2000,s. I-08147.

      (6)  EUVL C 308, 18.12.2009, s. 44.

      (7)  EYVL L 209, 2.8.1988, s. 1.

      (8)  EUVL L 40, 12.2.2004, s. 11.

      (9)  Yhdistetyt asiat T-163/94 ja 165/94 NTN Corporation and Koyo Seiko Co. Ltd vastaan neuvosto, Kok. 1995, s. II-01381.

      (10)  Euroopan yhteisöt – Intiasta peräisin olevien puuvillantyyppisten vuodeliinavaatteiden tuontia koskevat polkumyyntitullit: Intia vetoaa DSU:n 21.5 artiklaan WT/DS141/AB/RW, 8.4.2003, 82–86 kohta; neuvoston asetus (EY) N:o 1515/2001, annettu 23 päivänä heinäkuuta 2001, toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta (EYVL L 201, 26.7.2001, s. 10); neuvoston asetus (EY) N:o 436/2004, annettu 8 päivänä maaliskuuta 2004, lopullisen polkumyyntitullin käyttöönotosta Brasiliasta, Japanista, Kiinan kansantasavallasta, Korean tasavallasta, Thaimaasta ja Tšekin tasavallasta peräisin olevien tempervalurautaisten putkien liitos- ja muiden osien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetun neuvoston asetuksen (EY) N:o 1784/2000 muuttamisesta (EUVL L 72, 11.3.2004, s. 15).

      (11)  Unionin tuomioistuimen tuomion kohta 111.


title: Komission täytäntöönpanoasetus (EU) N:o 1338/2014, annettu 16 päivänä joulukuuta 2014 , yleisessä tullietuusjärjestelmässä käytettävästä asetuksessa (ETY) N:o 2454/93 vahvistetusta ”alkuperätuotteiden” käsitteen määritelmästä poikkeamisesta Kap Verden erityistilanteen huomioon ottamiseksi tiettyjen Euroopan unioniin vietävien kalastustuotteiden osalta annetun täytäntöönpanoasetuksen (EU) N:o 439/2011 muuttamisesta mainitun poikkeuksen voimassaolon jatkamiseksi

text:
               17.12.2014

               FI

               Euroopan unionin virallinen lehti

               L 360/17

         KOMISSION TÄYTÄNTÖÖNPANOASETUS (EU) N:o 1338/2014,
   annettu 16 päivänä joulukuuta 2014,
   yleisessä tullietuusjärjestelmässä käytettävästä asetuksessa (ETY) N:o 2454/93 vahvistetusta ”alkuperätuotteiden” käsitteen määritelmästä poikkeamisesta Kap Verden erityistilanteen huomioon ottamiseksi tiettyjen Euroopan unioniin vietävien kalastustuotteiden osalta annetun täytäntöönpanoasetuksen (EU) N:o 439/2011 muuttamisesta mainitun poikkeuksen voimassaolon jatkamiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1) ja erityisesti sen 247 artiklan,
   ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (2) ja erityisesti sen 89 artiklan 1 kohdan b alakohdan,
   sekä katsoo seuraavaa:

               (1)

               Kap Verdelle myönnettiin komission asetuksella (EY) N:o 815/2008 (3) poikkeus asetuksessa (ETY) N:o 2454/93 säädetyistä alkuperäsäännöistä. Komissio myönsi täytäntöönpanoasetuksella (EU) N:o 439/2011 (4) Kap Verdelle uuden poikkeuksen kyseisistä alkuperäsäännöistä. Viimeisimmän poikkeuksen voimassaolo päättyy 31 päivänä joulukuuta 2014.

               (2)

               Kap Verde pyysi 4 päivänä kesäkuuta 2014 päivätyssä kirjeessä, että poikkeuksen voimassaoloa pidennettäisiin määrittämättömäksi ajaksi 1 päivästä tammikuuta 2015 alkaen joko siihen asti, kun Euroopan unionin ja Kap Verden kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan (jota ei ole vielä julkaistu) voimassaolo päättyy, tai siihen asti, kun unionin ja Länsi-Afrikan talousyhteisön talouskumppanuussopimuksen soveltaminen alkaa, sen mukaan, kumpi niistä tapahtuu myöhemmin. Pyyntö koskee 2 500 tonnin suuruista määrää makrillifileevalmisteita ja -säilykkeitä ja 875 tonnin suuruista määrää auksidifileevalmisteita ja -säilykkeitä.

               (3)

               Kap Verdelle myönnetyillä poikkeuksen mukaisilla vuotuisilla kokonaismäärillä on vuodesta 2008 alkaen parannettu merkittävästi Kap Verden kalanjalostusalan tilannetta. Kyseisillä määrillä elvytetään myös jossakin määrin Kap Verden pienimuotoista kalastusta harjoittavaa laivastoa, joka on maalle elintärkeä. Kap Verden laivaston elvyttäminen suunnitellulle tasolle edellyttää kuitenkin, että Kap Verden kalanjalostusala saa jatkossakin riittävästi alkuperäraaka-aineita.

               (4)

               Pyynnössä osoitetaan, että ilman poikkeusta Kap Verden kalanjalostusalan mahdollisuudet jatkaa vientiä unioniin heikkenisivät huomattavasti, mikä saattaisi estää pienimuotoista pelagista kalastusta harjoittavan Kap Verden laivaston jatkokehityksen.

               (5)

               Tarvitaan lisäaikaa, jotta voidaan vakiinnuttaa tulokset, jotka Kap Verde on jo saavuttanut pyrkimyksissään elvyttää paikallinen kalastuslaivastonsa. Poikkeuksella olisi annettava Kap Verdelle riittävästi aikaa valmistautua etuuskohteluun oikeuttavan alkuperän hankintaa koskevien sääntöjen noudattamiseen.

               (6)

               Kun otetaan huomioon alkuperätuotteiden käsitteen määritelmää koskevien poikkeusten väliaikaisuus, ei ole mahdollista myöntää Kap Verden pyytämää poikkeusta määrittämättömäksi ajaksi. Sen sijaan poikkeus olisi myönnettävä kahdeksi vuodeksi 2 500 tonnin suuruiselle määrälle makrillifileevalmisteita ja -säilykkeitä ja 875 tonnin suuruiselle määrää auksidifileevalmisteita ja -säilykkeitä, jotta Kap Verde voisi alkaa noudattamaan sääntöjä.

               (7)

               Sen vuoksi täytäntöönpanoasetusta (EU) N:o 439/2011 olisi muutettava.

               (8)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 439/2011 seuraavasti:

               1)

               Korvataan 2 artikla seuraavasti:
               ”2 artikla
               Edellä 1 artiklassa säädettyä poikkeusta sovelletaan Kap Verdestä vietäviin, unionissa vapaaseen liikkeeseen luovutettaviin tuotteisiin 1 päivän tammikuuta 2011 ja 31 päivän joulukuuta 2011, 1 päivän tammikuuta 2012 ja 31 päivän joulukuuta 2012, 1 päivän tammikuuta 2013 ja 31 päivän joulukuuta 2013, 1 päivän tammikuuta 2014 ja 31 päivän joulukuuta 2014, 1 päivän tammikuuta 2015 ja 31 päivän joulukuuta 2015 sekä 1 päivän tammikuuta 2016 ja 31 päivän joulukuuta 2016 välisenä aikana enintään liitteessä lueteltuihin määriin asti, edellyttäen että asetuksen (ETY) N:o 2454/93 74 artiklassa eritellyt edellytykset täyttyvät.”

               2)

               Korvataan liite tämän asetuksen liitteellä.

         2 artikla
   1.   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   2.   Sitä sovelletaan 1 päivästä tammikuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 16 päivänä joulukuuta 2014.

            Komission puolesta

            Puheenjohtaja

         Jean-Claude JUNCKER

      (1)  EYVL L 302, 19.10.1992, s. 1.

      (2)  EYVL L 253, 11.10.1993, s. 1.

      (3)  Komission asetus (EY) N:o 815/2008, annettu 14 päivänä elokuuta 2008, asetuksessa (ETY) N:o 2454/93 osana yleistä tullietuusjärjestelmää annetusta ”alkuperätuotteiden” käsitteen määritelmästä poikkeamisesta Kap Verden erityistilanteen huomioon ottamiseksi tiettyjen tästä maasta yhteisöön vietävien kalastustuotteiden osalta (EUVL L 220, 15.8.2008, s. 11).

      (4)  Komission täytäntöönpanoasetus (EU) N:o 439/2011, annettu 6 päivänä toukokuuta 2011, asetuksessa (ETY) N:o 2454/93 osana yleistä tullietuusjärjestelmää annetusta ”alkuperätuotteiden” käsitteen määritelmästä poikkeamisesta Kap Verden erityistilanteen huomioon ottamiseksi tiettyjen tästä maasta yhteisöön vietävien kalastustuotteiden osalta (EUVL L 119, 7.5.2011, s. 1).

      LIITE

                  Järjestysnumero

                  CN-koodi

                  Tavaran kuvaus

                  Ajanjakso

                  Määrä (tonnia, nettopaino)

                  09.1647

                  1604 15 11
                  ex 1604 19 97

                  Makrillifileevalmisteet tai -säilykkeet (Scomber scombrus, Scomber japonicus, Scomber colias)

                  1.1.2011–31.12.2011
                  1.1.2012–31.12.2012
                  1.1.2013–31.12.2013
                  1.1.2014–31.12.2014
                  1.1.2015–31.12.2015
                  1.1.2016–31.12.2016

                  2 500 tonnia
                  2 500 tonnia
                  2 500 tonnia
                  2 500 tonnia
                  2 500 tonnia
                  2 500 tonnia

                  09.1648

                  ex 1604 19 97

                  Auksidifileevalmisteet tai -säilykkeet (Auxis thazard, Auxis rochei)

                  1.1.2011–31.12.2011
                  1.1.2012–31.12.2012
                  1.1.2013–31.12.2013
                  1.1.2014–31.12.2014
                  1.1.2015–31.12.2015
                  1.1.2016–31.12.2016

                  875 tonnia
                  875 tonnia
                  875 tonnia
                  875 tonnia
                  875 tonnia
                  875 tonnia


title: Komission täytäntöönpanoasetus (EU) 2016/1809, annettu 12 päivänä lokakuuta 2016, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               13.10.2016

               FI

               Euroopan unionin virallinen lehti

               L 276/7

         KOMISSION TÄYTÄNTÖÖNPANOASETUS (EU) 2016/1809,
   annettu 12 päivänä lokakuuta 2016,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä lokakuuta 2016.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  155,2

                  ZZ

                  155,2

                  0707 00 05

                  TR

                  132,0

                  ZZ

                  132,0

                  0709 93 10

                  TR

                  131,0

                  ZZ

                  131,0

                  0805 50 10

                  AR

                  76,2

                  CL

                  95,3

                  TR

                  101,7

                  UY

                  44,4

                  ZA

                  85,7

                  ZZ

                  80,7

                  0806 10 10

                  BR

                  285,5

                  EG

                  206,9

                  TR

                  146,3

                  ZZ

                  212,9

                  0808 10 80

                  AR

                  191,8

                  AU

                  196,9

                  BR

                  100,2

                  CL

                  148,4

                  NZ

                  142,7

                  US

                  141,5

                  ZA

                  113,9

                  ZZ

                  147,9

                  0808 30 90

                  CN

                  101,3

                  TR

                  134,9

                  ZZ

                  118,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.